stanford-oval/wikipedia huggingface dataset:
דייוויד אוקס
פילמוגרפיה > טלוויזיה

| שנה | פרויקט | שם באנגלית | תפקיד | הערות |
| --- | --- | --- | --- | --- |
| 2008 |  | Bonekickers | אלפרד טניסון | בפרק "Follow the Gleam" |
| 2008 |  | Walter's War | אוסוולד הנסי |  |
| 2009 |  | Henry VIII: The Mind of a Tyrant | ג'ורג' קבנדיש | בפרק "Lover" |
| 2009 | טריניטי | Trinity | רוס בונהם | סדרת טלוויזיה |
| 2010 | עמודי תבל | The Pillars of the Earth | לורד ויליאם המלי | מיני-סדרה |
| 2011–2012 | הבורג'ס | The Borgias | חואן בורג'ה | עונות 1–2 |
| 2012 | עולם ללא קץ | World Without End | בישוף הנרי | תפקיד קמע |
| 2013 | רחוב ריפר | Ripper Street | ויקטור סילבר | בפרק "What Use Our Work?" |
| 2013 | מלכה לבנה | The White Queen | ג'ורג' פלנטג'נט, דוכס קלרנס | פרקים 1–7 |
| 2014 |  | Kim Philby: His Most Intimate Betrayal | קים פילבי | דרמה דוקומנטרית בשני חלקים |
| 2015 | אנדוור | Endeavour | ג'וסלין "ג'וס" ביקסמי | בפרק "Ride" |
| 2015 |  | The Living and the Dead | ויליאם פיין | פרקים 4–6 |
| 2016–2017 | ויקטוריה | Victoria | ארנסט השני, דוכס סקסוניה-קובורג-גותה | עונות 1–2 |
| 2022–הווה | ויקינגים: ולהאלה | Vikings: Valhalla | גודווין, רוזן וסקס | סדרת טלוויזיה; ספין אוף ל"ויקינגים" |
פילמוגרפיה > קולנוע

| שנה | פרויקט | שם באנגלית | תפקיד | הערות |
| --- | --- | --- | --- | --- |
| 2012 | אמת או חובה | Truth or Die | ג'סטין | שם הפצה בבריטניה "Truth or Dare" |
| 2012 |  | 100Dniowk@ | דייוויד פוטר | סרט קולנוע פולני |
| 2013 |  | Love By Design | אדריאן | עם ג'יין סימור ואוליביה האלינן |
| 2013 |  | Goblin? | הארי | סרט קצר יחד עם הולידיי גריינג'ר |
| 2013 |  | Who Shall I Play With Now? | גרגורי | הקרנת בכורה ב-29 ביוני 2013 בפסטיבל סרטים קצרים בווימבלדון |
| 2014 |  | Sins of a Father | מרטין | גרסה מחודשת לסרט "Shuttlecock" משנת 1991 |
| 2017 |  | Cold Skin | חבר | עיבוד לרומן לצדו של ריי סטיבנסון |
| 2019 |  | The Garden of Evening Mists | פרדריק גמאל |  |
תפקידים ברדיו

אוקס הופיע עם "The Fitzrovia Radio Hour"
2008: בעיבוד לרומן "A Dance to the Music of Time" בתפקיד צ'ארלס סטרינגהאם (רדיו 4)
2017: "Foiled" בתפקיד ריצ'י (רדיו ויילס של ה-BBC) - מאת דייוויד צ'ארלס ובת' גרנתהאם.
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | מהומה רבה על לא דבר | Much Ado About Nothing | קלאודיו / ורג'ס | הלהקה השייקספירית המלכותית ותיאטרון בריסטול אולד ויק |
| 2007 | עמל אהבה לשווא | Love's Labour's Lost | דומן | שייקספיר גלוב וסיור הופעות בינלאומי |
| 2007 |  | We the People | צ'ארלס פינקני | מחזה מאת אריק שלוסר |
| 2008 |  | Old Vic New Voices: The Twenty-four Hour Plays | דוויד | תיאטרון אולד ויק |
| 2008 |  | Journey's End | ריילי | תיאטרון מרקורי, קולצ'סטר |
| 2008 | מרי סטיוארט | Mary Stuart | מורטימר | תיאטרון טרוורס, אדינבורו |
| 2009 |  | All The Little Things We Crushed | יו | תיאטרון אלמיידה, לונדון |
| 2011 |  | Three Farces | סמסון סלאשר וג'ון בגשו | תיאטרון אורנג' טרי, לונדון |
| 2013 | גאווה ודעה קדומה | Pride and Prejudice | דארסי | התיאטרון הפתוח בריג'נטס פארק |
| 2014–2015 | שייקספיר מאוהב | Shakespeare in Love | כריסטופר מרלו | תיאטרון נואל קאוורד, וסט אנד, לונדון |
| 2015 |  | The Trial of Macbeth | בנקו | תיאטרון נואל קאוורד, וסט אנד, לונדון |
| 2017 |  | Venus in Fur |  | מחזה מאת דייוויד אייבס תיאטרון היימרקט וסט אנד לונדון |
הערות שוליים

↑  "Q&A with actor David Oakes". Salisbury Journal. 27 בנובמבר 2013. נבדק ב-29 בספטמבר 2016. {{cite web}}:  (עזרה)
1 2  "Interview for Emma Hartley entitled "Desert Island Folk Discs"". נבדק ב-2 דצמ' 2012. {{cite web}}:  (עזרה)
1 2  "Interview for 1883 Magazine from 2011". אורכב מ-המקור ב-2015-07-01. נבדק ב-2 דצמ' 2012. {{cite web}}:  (עזרה)
↑  "List of graduates from the Bristol Old Vic Theatre School since 1984". אורכב מ-המקור ב-8 במאי 2010. נבדק ב-5 ביוני 2010. {{cite web}}:  (עזרה)
↑  Vlessing, Etan (10 ביוני 2010). "David Oakes, Holliday Grainger join 'Borgias'". The Hollywood Reporter. אורכב מ-המקור ב-13 ביוני 2010. נבדק ב-3 ביולי 2010. {{cite news}}:  (עזרה)
↑  "Brief Encounter with David Oakes". Whats On Stage. 24 ביוני 2013. נבדק ב-3 פבר' 2017. {{cite news}}:  (עזרה)
↑  "Natalie Dormer will star in erotically charged West End production of Venus in Fur" by Alistair Foster, The Evening Standard, 12 May 2017
| --- | --- |
בקרת זהויות :  NLI: 987007325597505171  GND: 1188586289  LCCN: no2012027411  VIAF: 232410599   WorldCat (עם VIAF): 232410599
ד'תתי"ג

ד'תתי"ג (4813)  היא שנה עברית  אשר  החלה ביום א' בתשרי, אור ל-29 באוגוסט 1052 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1053. שנה מסוג זחג, היא מעוברת, ואורכה 383 ימים. זו שנה רביעית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דניאל מאזיה

| --- | --- |
אין תמונה חופשית
 לידה:  18 בדצמבר 1912 סקרנטון, ארצות הברית 
 פטירה:  9 ביוני 1996 (בגיל 83) מונטריי, ארצות הברית 
 מקום לימודים:  אוניברסיטת פנסילבניה 
 מוסדות:  אוניברסיטת מיזורי  אוניברסיטת קליפורניה בברקלי  אוניברסיטת סטנפורד 
 תלמידי דוקטורט:  Gerald Schatten 
 פרסים והוקרה:  מדליית א. ב. וילסון (1981)  עמית האקדמיה האמריקאית לאמנויות ולמדעים 
 
דניאל מאזיה (באנגלית: Daniel Mazia; ‏18 בדצמבר 1912 - 9 ביוני 1996) היה ביולוג יהודי-אמריקאי. התמקד בתחום הביולוגיה התאית. ידוע בעיקר בשל מחקרו ב-1951 ביחד עם קטצ'ומה דאן כשבודדו את מבנה התא האחראי למיטוזה.
קורות חיים

מאזיה נולד בסקרנטון, פנסילבניה וגדל בפילדלפיה. הוא קיבל תואר בוגר אוניברסיטה (B.Sc) שלו ב-1933 ואת התואר דוקטור לפילוסופיה (Ph.D) ב-1937 מאוניברסיטת פנסילבניה.
בשנים 1937-8 הוא היה עמית במועצת המחקר הלאומית (חלק מן האקדמיה הלאומית למדעים של ארצות הברית) ובאוניברסיטת פנסילבניה והמעבדה לביולוגיה ימית בוודסהול, מסצ'וסטס. לאחר מכן הוא הצטרף לפקולטה לזואולוגיה באוניברסיטת מיזורי, שם לימד עד 1950. מ-1951 ועד פרישתו ב-1979, היה לפרופסור לזואולוגיה באוניברסיטת קליפורניה בברקלי. מאז פרישתו מברקלי ועד למותו ב-1996, היה לפרופסור אמריטוס באוניברסיטת סטנפורד. מאזיה היה חבר באקדמיה הלאומית למדעים של ארצות הברית ובאקדמיה האמריקאית לאמנויות ולמדעים. הוא קיבל את מדליית אי.בי. וילסון ב-1981 על תרומתו לתחום הביולוגיה של התא.
מאזיה נפטר במונטריי, קליפורניה ב-9 ביוני 1996.
מאזיה מפורסם בעיקר בשל הניסויים שביצע באמבה, שהוכיחו כי לגרעין תפקיד חשוב בתהליכי ההתפתחות, הגדילה והרבייה של היצורים החיים.
דיולה מאיור

| --- | --- |

 לידה:  13 בדצמבר 1858 קושיצה, האימפריה האוסטרית 
 פטירה:  30 בינואר 1925 (בגיל 66) בודפשט, ממלכת הונגריה 
 שם לידה:  Mayer Jakab 
 מקום קבורה:  בית הקברות היהודי ברחוב קוזמה 
 מוקד פעילות:  ממלכת הונגריה 
 כלי נגינה:  פסנתר 
 צאצאים:  ארווין מאיור, רוברט מאיור 
 
דיולה (יוליוס) יעקב מאיור (במקור עד 1885 מאייר, בהונגרית: Major J. Gyula; קאשה, 13 בדצמבר 1858 – בודפשט, 30 בינואר 1925) היה פסנתרן, מלחין, מנצח ומורה למוזיקה יהודי-הונגרי. אחד המלחינים הרומנטיים ההונגרים הבולטים של סוף המאה ה-19. מאיור היה פעיל הן בייסוד מקהלות ובתי ספר למוזיקה והן בפיתוח וביסוס המוזיקה ההונגרית והפרדתה מההשפעה הגרמנית.
ביוגרפיה > נעורים וקריירה

דיולה יעקב מאייר נולד במשפחה יהודית כבנם של שמואל מאייר ושל רוזליה פישר. באקדמיה למוזיקה ע"ש פרנץ ליסט (כשמו היום) למד קומפוזיציה אצל רוברט פולקמן (אנ') ופסנתר אצל פרנץ ארקל ופרנץ ליסט. בתום לימודיו לימד בכמה בתי ספר בבודפשט. בשנת 1889, יחד עם המנצח ומנהל תיאטרון דיולה קאלדי והחלילן והמלחין שאנדור ניקוליץ' השתתף בהקמת "בית הספר ההונגרי למוזיקה", שם לימד במשך 6 שנים. ב-1894 ארגן והקים את "עמותת מקהלות הנשים ההונגרית", אותה הוביל במשך עשור. ב-1896 פתח בית ספר למוזיקה משלו. תהילתו כפסנתרן התרחבה מעבר לגבולות הונגריה. חלק מיצירותיו נשארו בכתב יד.
מאיור הובא למנוחות בבית הקברות היהודי ברחוב קוזמה בבודפשט.
ביוגרפיה > פיתוח המוזיקה ההונגרית

בהיותו תלמידו של פולקמן, שטיפח את המסורת הקלאסית-רומנטית לצד שומאן וברהמס, אך גם תלמידו של ארקל, ה"אב המייסד" של המוזיקה הלאומית של הונגריה (ומלחין ההמנון הלאומי שלה), מאיור שילב את סוגת "הסימפוניה הגרמנית" עם אלמנטים מהמוזיקה העממית ההונגרית והסלבונית. הוא היה פחות קיצוני וקפדני בהטמעתה של המוזיקה העממית של הונגריה מאשר בלה בארטוק וזולטאן קודאי.
גם מאיור שילב בראפסודיות שלו, בשירה הסימפונית שלו ובאופרות שלו את המלודיות ההונגריות מה שנקרא "מוזיקה צוענית" שהייתה באופנה אז ברחבי אירופה עוד מאז ימי פרנץ ליסט, והדוגמאות הטובות ביותר הן
הרפסודיות ההונגריות של ליסט
וריקודים הונגריים של ברהמס.
מאיור השיג את ההצלחה הגדולה הראשונה שלו עם הסימפוניה הראשונה שלו (עם תזמורת גדולה) ב-1885 באיגוד אוהבי המוזיקה בבודפשט. אז שינה מאייר את שם משפחתו למאיור. הוא ניגן את הקונצ'רטו לפסנתר שלו בפעם הראשונה ב-1892 הוא זכה בפרס המוזיקה של קולוז'וואר עם סרנדת רביעיית המיתרים שלו.
משפחתו

אשתו הייתה אידה גליקליך (1868–1934), שתרגמה לגרמנית את האופרות של בעלה,את מאריה סצ'י ואת דלמה. אחותו ינקה מאיור הייתה זמרת קולורטורה, שב-1889 הייתה חברה בתיאטרון ברוטרדם וב-16 בינואר 1890 נישאה לשחקן קלמן מאטראי.
ילדי הזוג מאיור:
גבריאלה מאיור, אלה (1895–?), מורה. בעלה היה ד"ר ארמין קרטס (1879–1945) היה מורה בבית ספר תיכון.
רוברט מאיור (1896–1985) סופר כלכלי ופוליטי. אשתו הייתה ז'וז'אנה תרזיה ברבש.
ארווין מאיור (1901–1967) היסטוריון מוזיקה, מלחין. אשתו הראשונה הייתה אמה שארושי, השנייה הייתה שרולטה רדנאי.
אוטו מאיור (1904–?), סוחר. אשתו הייתה ינקה רוזנפלד (1903–?).
יצירותיו (חלקי)

ארז'יקה (אופרה, מערכה אחת). הוצג על ידי בית האופרה המלכותי ההונגרי ב-24 בספטמבר 1901.
מריה סצ'י, בכורה: קולוז'וואר, 1906.
מירה (מחזמר). בכורה: ברטיסלאבה ב-27 במרץ 1913.
דלמה (אופרה) לא הועלה.
דיאנה (אופרה)
יצירות לתחרות, יצירות קאמריות ויצירות לפסנתר
כתיבתו המוזיקלית

מוזיקולוגיה הונגרית
שירים דתיים יהודיים (בודפשט, 1892)
כתיבתו המוזיקלית > ספרי הלימוד שכתב

ספר שירים לבתי ספר עממיים יסודיים (בודפשט, 1890)
פונולוגיה (בודפשט, 1891, מהדורה שנייה: 1898)
בית ספר לפסנתר (בודפשט, 1891, 1898)
ספר שירים מתודי לבתי הספר העממיים היהודיים (בודפשט, 1898)
קונטרפונקט (בודפשט, 1903)
כתיבתו המוזיקלית > מאמריו

מאמריו פורסמו ב:
בכתב העת "הרמוניה" (1885. Symphoniám)
ב-M. Zenelap (1890. סימפוניה הונגרית)
ב-Élet (1891. כיצד לתקן את בעיות האופרה שלנו)
ב-Drama Magazines (1893. könym., 1894. מוזרויות של המוזיקה ההונגרית)
ב-Ország-Világ (1894. פיתוח מוזיקת קונצרטים למהדרין, תיאור הסוויטות, הסונטות והצורות המוזיקליות, מוזיקת קונצרט, צורות של רעיונות מוזיקליים);
ב-"פדגוגיה הונגרית" (1898 עניין הוראת הנגינה והשירה בבתי ספר תיכוניים)
ב-Neue Hamburger Zeitung. (189., 1901. חדשות מבודפשט)
לקריאה נוספת

Magyar életrajzi lexikon I–IV. Főszerk. Kenyeres Ágnes. Budapest: Akadémiai 1967–1994. (לקסיקון ביוגרפי הונגרי. עורכת ראשית אגנש קניירש)
לקסיקון יהודי הונגרי. 1929. עורך פטר אויווארי. גישה מקוונת
Szinnyei József: Magyar írók élete és munkái. Budapest, 1891-1914. Hornyánszky Viktor (יוז'ף סיניאי: חייהם ועבודתם של סופרים הונגריים. בודפשט, 1891-1914. גישה מקוונת)
הערות שוליים

↑  Az engedélyt tartalmazó BM rendelet száma/évszáma: 41102/1885. Forrás: Névváltoztatási kimutatások 1885. év 8. oldal 1. sor
↑  "Születési bejegyzése a kassai izraelita hitközség születési akv. 40/1858. folyószáma alatt". נבדק ב-2020-07-27.
↑  "Halotti bejegyzése a Budapest I. kerületi polgári halotti akv. 236/1925. folyószáma alatt". נבדק ב-2020-07-27.
↑  "Major Gabriella házasságkötési bejegyzése a Budapest V. kerületi polgári házassági akv. 423/1932. folyószáma alatt". נבדק ב-2020-07-27.
↑  "Major Róbert házasságkötési bejegyzése a Budapest VII. kerületi polgári házassági akv. 1487/1936. folyószáma alatt". נבדק ב-2020-07-27.
↑  "Major Ottó házasságkötési bejegyzése a Budapest VII. kerületi polgári házassági akv. 343/1933. folyószáma alatt". נבדק ב-2020-07-27.
| --- | --- |
בקרת זהויות :  GND: 17407672X  ISNI: 0000 0000 1333 6209  LCCN: no2013103004  NTA: 32841591X  VIAF: 13064845   WorldCat (עם VIAF): 13064845
ד'תתי"ז

ד'תתי"ז (4817)  היא שנה עברית  אשר  החלה ביום א' בתשרי, אור ל-12 בספטמבר 1056 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1057. שנה מסוג השא, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ד'תתי"ז מתחיל מחזור חמה בן 28 שנים, ולכן מברכים את ברכת החמה.
נפטרו

רב ניסים גאון, ראש ישיבה בקירואן, ומחוליות המעבר בין הגאונים לראשונים.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי י"ח בניסן - 26 במרץ 1057 (לפי הלוח היוליאני, שהיה נהוג אז).
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דיילי מירור

| --- | --- |


 תדירות:  יומי
 סוגה:  חדשות
 פורמט:  טבלואיד 
 מו"ל:  טרינטי מירור 
 בעלים:  טרינטי מירור
 עורך ראשי:  לויד אמבלי
 תאריכי הופעה:  1903–הווה (כ־121 שנים) 
 שפה:  אנגלית
 מערכת:  לונדון, אנגליה
 תפוצה:  1,058,488 (ינואר 2013)
 מדינה:  הממלכה המאוחדת 
 ISSN:  0307-0204
 http://www.mirror.co.uk/
 
דיילי מירור (באנגלית: Daily Mirror, מראה יומית) הוא עיתון בריטי אשר הוקם בשנת 1903.
היסטוריה > השנים הראשונות

העיתון הוקם על ידי אלפרד הרמסוורת'(אנ') ב-2 בנובמבר 1903 ומחירו היה פני אחד בלבד. העיתון היה אמור להיות עיתון עבור נשים אך לא זכה להצלחה עם יציאתו. לאחר מכן מינה ארמסוורת' את המילטון פייף לעורך הראשי וכל הנשים שעבדו בעיתון פוטרו. העיתון הכיל הרבה תמונות והשם שונה ל-"The Daily Illustrated Mirror" ונשאר כך במשך שלושה חודשים עד החזרה לשם המקורי. מחיר העיתון ירד לחצי פני ומתחת לכותרת הראשית שונה הכיתוב שאומר שהעיתון מיועד גם לנשים וגם לגברים.
המיתוג החדש עבד כך שעד גיליון מספר 92 תפוצת העיתון הייתה 120 אלף עותקים ועד גיליון 269 עלתה התפוצה ל-200 אלף עותקים. בתוך עשר שנים הגיע העיתון לתפוצה של כחצי מיליון עותקים. אלפרד מכר את העיתון לאחיו הרולד בשנת 1913. ב-1917 עלה המחיר חזרה לפני. ב-1919 מכר העיתון מעל מיליון עותקים ביום דבר שהפך אותו לעיתון הכי נמכר.
היסטוריה > הצלחה מסחרית

באמצע שנות השלושים סבל העיתון מפגיעה במכירות עם עלייתם של עיתונים חדשים כמו הדיילי אקספרס. עם אחיינו של הרולד כמנהל הכספים וגאי ברתמילו כעורך הראשי שינה העיתון את תדמיתו מעיתון שמרני המיועד למעמד הבינוני, לעיתון חופשי המיועד למעמד הפועלים. בשנת 1937 הוכנסה לעיתון רצועת קומיקס. בשנת 1939 נמכר העיתון בלמעלה מ-1.4 מיליון עותקים ביום.
במהלך מלחמת העולם השנייה העיתון כמעט הועמד בפני סכנת סגירה אך הצליח להישאר יציב גם במהלך הבחירות לאחר המלחמה ועד סוף שנות הארבעים עלתה התפוצה ל-4.5 מיליון עותקים ביום.
ב-1960 רכשה הנהלת העיתון את העיתון הדיילי הרלד ולאחר חשש ההנהלה מתחרות על הקוראים הושק העיתון מחדש בשנת 1964 בשם הסאן. לאחר שהעיתון לא הצליח להשיג קוראים הוא נמכר לאיש העסקים רופרט מרדוק. מרדוק השיק את העיתון מחדש והשיב מלחמה למירור עם גדילת התפוצה בקצב מהיר.
היסטוריה > התדרדרות העיתון

ב-1978 עקף הסאן את כמות הקוראים של המירור והעיתון נמכר לרוברט מקסוול. לאחר מותו של מקסוול ב-1991 הפך דייוויד מונטגומרי למנכ"ל קבוצת מירור. משנת 1995 עד 2004 היה פירס מורגן העורך הראשי של העיתון. במהלך תקופה זו עבר העיתון כמה שערוריות ואחת מהן הייתה כאשר פרסם הדיילי טלגרף שמורגן קנה מניות בחברת מחשבים מסוימת הרבה לפני שטור עצות במירור ייעץ לציבור על החברה הזו. מורגן פוטר מהעיתון ב-14 במאי 2004 לאחר שפרסם במירור תמונות של אסירים עיראקים העוברים התעללות מחיילים בצבא הבריטי. לאחר מכן הוכחו התמונות כמזויפות והעיתון פרסם התנצלות רשמית בשער הראשי של העיתון.
היסטוריה > העיתון כיום

בשנת 2004 התמנה ריצ'רד וואלש לעורך העיתון. ב-30 במאי 2012 הודיע העיתון של מיזוג העיתון היומי הדיילי מירור עם העיתון של יום ראשון הסאנדיי מירור לעיתון אחד. וואלש וטינה וויבר, שני העורכים הראשיים פוטרו והעורך של העיתון המשותף הוא לויד אמבלי.
דרגאן צ'וביץ'

דרגאן צ'וביץ' (נולד ב-1956) היה אחד משלושת חברי נשיאוּת בוסניה והרצגובינה (2002-2005) ויו"ר הנשיאות (2003, 2004-2003), כנציג הקרואטי של הפדרציה.
צ'וביץ' כיהן כחבר הנשיאות משנת 2002 ושימש כיושב ראש הנשיאות באפריל 2003 ושוב מ-27 ביוני 2003 ועד 28 בפברואר 2004.
לפני מינויו לתפקיד כיהן כשר בכיר ומרצה באוניברסיטת מוסטר.
צ'וביץ' הודח מתפקידו על ידי הפרלמנט עקב פרשת שחיתות כלכלית, במקומו כיהן בתפקיד איבו מירו יוביץ'.
ד'תתי"ח

ד'תתי"ח (4818)  היא שנה עברית  אשר  החלה ביום א' בתשרי, אור ל-2 בספטמבר 1057 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1058. שנה מסוג גכז, היא מעוברת, ואורכה 384 ימים. זו שנה שנייה לשמיטה.
אירועים

בעקבות רציחתו של חזקיה בן דוד, מסתיימת בבבל משרת ראש הגולה ונסגרות סופית ישיבת פומבדיתא וישיבת סורא.
נפטרו

חזקיה בן דוד – ראש הגולה וראש ישיבת פומבדיתא האחרון.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיילי בלינד

דיילי בלינד (בהולנדית: Daley Blind; נולד ב-9 במרץ 1990) הוא כדורגלן הולנדי המשחק בז'ירונה ובנבחרת הולנד.
קריירה > מועדונים

בלינד נולד באמסטרדם. אביו הוא שחקן העבר ההולנדי דני בלינד. ב-1998 נכנס לאקדמיית הכדורגל של אייאקס. בעונת 2007/2008 נבחר ל"כישרון העתיד" של אייאקס ובעונה הבאה הצטרף לקבוצה הבוגרת. בחלון העברות של ינואר 2010 עבר בהשאלה לחרונינגן עד לסיום עונת 2009/2010, אז חזר לאייאקס. מאז חזרתו זכתה אייאקס בארבע אליפויות רצופות, בעונות 2010/2011, 2011/2012, 2012/2013 ו-2013/2014. בעונת 2012/2013 נבחר לשחקן העונה של אייאקס ובעונת 2013/2014 זכה בפרס כדורגלן השנה בהולנד.
ב-30 באוגוסט 2014, הושג סיכום רשמי בין אייאקס למנצ'סטר יונייטד על מעברו של בלינד למועדון האנגלי תמורת 14 מיליון ליש"ט. ב-1 בספטמבר, חתם באופן רשמי ביונייטד לארבע עונות. ב-14 בספטמבר ערך בלינד את הופעת הבכורה שלו במדי יונייטד, בניצחון קבוצתו 0–4 על קווינס פארק ריינג'רס במסגרת המחזור הרביעי בפרמייר ליג. ב-20 באוקטובר הוא כבש את שער הבכורה שלו, בתיקו 2-2 מול וסט ברומיץ'. בלינד פתח בהרכב קבוצתו לגמר הליגה האירופית 2017, בו פתח בהרכב מול קבוצתו לשעבר אייאקס. מנצ'סטר ניצחה 0–2 במשחק, וזכתה בתואר.
ב-17 ביולי 2018 חזר לאייאקס אמסטרדם וחתם לארבע שנים. ב-27 בדצמבר 2022 שוחרר מהקבוצה והפך שחקן חופשי.
ב-5 בינואר 2023 חתם בבאיירן מינכן עד לסיום העונה.
ב-7 ביולי 2023 חתם לשנתיים בג’ירונה.
קריירה > קריירת נבחרות

בלינד שיחק בכל הנבחרות הצעירות של הולנד מהנבחרת עד גיל 14 ועד לנבחרת עד גיל 21. על אף ששותף בכמה ממשחקי מוקדמות אליפות אירופה עד גיל 21, הוא לא נכלל בסגל הנבחרת בטורניר שנערך בדנמרק ב-2011. בשנת 2013 הוא כן שיחק באליפות שהתקיימה בישראל, בה הגיעה הולנד לחצי הגמר. עוד קודם לכן, בפברואר 2013, זומן לנבחרת הבוגרת על ידי לואי ואן חאל, ושותף במספר משחקי ידידות ומשחקי מוקדמות מונדיאל 2014. הוא נמנה עם סגל הנבחרת גם לטורניר עצמו שנערך בברזיל. במשחקה הראשון של נבחרתו במונדיאל, ניצחון 1–5 על מחזיקת התואר ספרד, בישל בלינד שני שערים ובמשחק הבא, ניצחון 2–3 על אוסטרליה תרם בישול נוסף.
במשחק על המקום השלישי מול ברזיל כבש בלינד את שער הבכורה שלו בנבחרת הבוגרת, במשחק שנגמר בניצחון 0–3.
נכלל בסגל נבחרת הולנד בטורניר מונדיאל 2022.
נכלל בסגל נבחרת הולנד לטורניר יורו 2024.
תארים

אליפות הולנד: 2010/2011, 2011/2012, 2012/2013, 2013/2014, 2018/2019, 2020/2021, 2021/2022
הגביע ההולנדי: 2018/2019, 2020/2021
מגן יוהאן קרויף: 2013, 2019
ליגה אירופית : 2016/2017
הגביע האנגלי: 2015/2016
גביע הליגה: 2016/2017
מגן הקהילה: 2016
באיירן מינכן
אליפות גרמניה: 2022/2023
כדורגלן השנה בהולנד: 2013/2014
דגל קנטבריה

| --- | --- |

 סוג הדגל:   דגל מדיני ואזרחי
 יחס אורך/גובה:  2:3
 הונף לראשונה:  22 בדצמבר 1984
 מוטיבים עיצוביים:  ביקולור לבן-אדום מוטען בסמל קנטבריה
דגל קנטבריה הוא דגלה של הקהילה האוטונומית הספרדית קנטבריה. עיצובו הוא שני פסים אופקיים בצבעי לבן ואדום והוא מוטען בסמל קנטבריה במרכזו.
הדגל אומץ באופן חוקי ב-22 בדצמבר 1984 מתוקף חוק של האספה הלאומית של קנטבריה והוא מתבסס על דגל הרישום הימי של סנטנדר, בירת הקהילה, בתוספת סמל הקהילה - המגן המוכתר אשר מכיל את סמליה.
דרופה

| --- | --- |

 סוג:  יריד מסחרי 
 מדינה:  גרמניה גרמניה
 מיקום:  דיסלדורף 
 מועדים
 קואורדינטות:  51°15′39″N 6°44′33″E﻿ / ﻿51.2607°N 6.74252°E﻿ / 51.2607; 6.74252
 www.drupa.com
 he
 
דגל דרופה
דרופה (בגרמנית: Drupa) היא התערוכה הבינלאומית הגדולה בעולם של ציוד לתעשיית הדפוס. התערוכה נערכת מדי ארבע שנים, מאז שנת 1951, בדיסלדורף שבגרמניה. השם "דרופה" הוא הלחם של המילים druck und papier (בגרמנית: דפוס ונייר).
לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד. בדרך כלל משמשת התערוכה גם לחשיפה של טכנולוגיות דפוס חדשות. בשנת 2012 השתרעה התערוכה על שטח תצוגה של 165,159 מ"ר, הציגו בה 1,844 חברות מ-52 מדינות, וביקרו בה 314,500 צופים.
הערות שוליים

↑  לנדא תחשוף בתערוכת דרופה את מכונת הדפוס הדיגיטלית B1 המדפיסה 13,000 גיליונות לשעה
↑  משה גלנץ, החברה הישראלית ששינתה את עולם הדפוס, באתר ynet, 8 במאי 2016
↑  drupa 2012 > Fair Profile (באנגלית)
דגל קרוליינה הדרומית

| --- | --- |

 סוג הדגל:   דגל מדיני ואזרחי
 מוטיבים עיצוביים:  דגל כחול, מוטען במרכזו בעץ פלמטו ובסהר בקנטון.
דגל מדינת קרוליינה הדרומית (באנגלית: Flag of South Carolina) מורכב מרקע כחול שבמרכזו עץ פלמטו ממשפחת הדקליים ובפינתו השמאלית העליונה צורת סהר של שריון מגן.
במקור, הדגל לא הכיל את עץ הפלמטו אלא הכיל רק את הרקע הכחול והסהר. נטען[דרושה הבהרה] שהוא עוצב בשנת 1775 עבור חיילי המיליציה של קרוליינה הדרומית במלחמת העצמאות של ארצות הברית על פי מדיהם הכחולים והשריון שלהם. אולם דגלים דומים שימשו קודם לכן, למשל את המפגינים נגד חוק הבולים בשנת 1765.
בשנת 1861 עם פרישת קרוליינה הדרומית מהאיחוד של ארצות הברית, נוסף עץ הפלמטו אשר מסמל את פורט מולטרי אשר נבנתה בימי מלחמת העצמאות האמריקאית מעצי הפלמטו על מנת להגן על העיר צ'ארלסטון.
דרגה

ערך זה עוסק במעמדו של אדם במסגרת היררכית. אם התכוונתם למשמעות אחרת, ראו .
דרגה מבטאת את מעמדו של אדם בארגון היררכי. ככל שהדרגה גבוהה יותר, כך האדם הוא בעל עמדה בכירה יותר. בארגונים רבים מתקיימים מסלולים אחדים של דרגות, הקרויים דירוגים. ההתקדמות בסולם הדרגות היא התקדמות טבעית, המושפעת מהוותק ומרמת ביצוע העבודה (ולעיתים מותנית בפז"ם), ואילו החלפת דירוג קורה רק בעקבות רכישת השכלה מסוימת בקורס ארוך (קורס קצינים או רכישת תואר אקדמי, למשל).
לדירוג ולדרגה יש השפעה ישירה על שכרו של העובד.
בצבא, משטרה, וגופי ביטחון אחרים, יש לדרגה חשיבות גדולה במיוחד, משום שהדרגה גלויה לעין - היא מוצגת על מדיו של האדם, ומתקיימת חובת ציות להוראותיו של בעל דרגה גבוהה יותר.
ראו גם

דרגה צבאית
דרגה דיפלומטית
קטגוריה:דרגות בישראל
דיילות אוויר (סרט)

| --- | --- |

 בימוי:  Rajesh Krishnan 
 הופק בידי:  Ekta Kapoor, ריאה קאפור, אניל קאפור 
 שחקנים ראשיים:  טאבו Diljit Dosanjh קארינה קאפור קריטי סנון Kapil Sharma 
 מדינה:  הודו 
 חברת הפקה:  Balaji Motion Pictures 
 הקרנת בכורה:  29 במרץ 2024 
 שפת הסרט:  הינדי 
 דף הסרט ב־IMDb
 
דיילות אוויר (באנגלית: Crew) הוא סרט קומדיה-שוד הודי בשפה ההינדית משנת 2024 בבימויו של ראג'ש א קרישנן ובכיכובן של טאבו, קארינה קאפור ח'אן וקריטי סנון כדיילות אוויר, עם דילג'יט דוסנג'ה וקפיל שארמה בתפקידי משנה. הסרט הופק על ידיאקטה קאור, ראה קאור, אניל קאפור, ודיגויג'אי פורוהיט תחת החברות Balaji Motion Pictures ו-Anil Kaoor Films & Communication Network.
הצילומים התקיימו ממרץ 2023 עד פברואר 2024. הסרט יצא לאקרנים ב-29 במרץ 2024, זכה לביקורות חיוביות, והכניס למעלה מ-19 מיליון דולר ברחבי העולם ודורג כסרט ההינדי השלישי הכי רווחי של 2024, והסרט השישי הכי רווחי של הקולנוע ההודי של 2024.